கேள்வி: கிறிஸ்தவர் - கிறிஸ்தவ நம்பிக்கை குறித்து விரிவாக சொல்லுங்கள்.
பதில்: கிறிஸ்தவர்களின் பொதுவான நம்பிக்கை பின்வருமாறு: :* விண்ணகம் மண்ணகத்தையும் படைத்த ஒரே கடவுள்,தொடக்க நூல் 1:1 'தொடக்கத்தில் கடவுள் விண்ணுலகையும், மண்ணுலகையும் படைத்த...' தந்தையாம் கடவுள், மகனாகிய கடவுள், தூய ஆவிமத்தேயு நற்செய்தி 28:19 "நீங்கள் போய் எல்லா மக்களினத்தாரையும் சீடராக்குங்கள்; தந்தை, மகன், தூய ஆவியார் பெயரால் திருமுழுக்குக் கொடுங்கள்." என்ற மூன்று ஆட்களாய் இருக்கிறார். :* கடவுளின் இரண்டாம் ஆளாகிய இயேசு கிறிஸ்து மனிதரான நம்மைப் பாவங்களிலிருந்து மீட்க, தூய ஆவியின் வல்லமையால் கன்னி மரியாள் (இயேசுவின் தாய்) வயிற்றில் கருவாகி மனிதரானார்.லூக்கா நற்செய்தி 1:34-35 'மரியா வானதூதரிடம், "இது எப்படி நிகழும்? நான் கன்னி ஆயிற்றே!" என்றார். வானதூதர் அவரிடம், "தூய ஆவி உம்மீது வரும். உன்னத கடவுளின் வல்லமை உம்மேல் நிழலிடும். ஆதலால் உம்மிடம் பிறக்கப் போகும் குழந்தை தூயது. அக்குழந்தை இறைமகன் எனப்படும்" என்றார்.' :* அவர் இறையரசு மக்களிடையேப் பறைசாற்றி,மாற்கு நற்செய்தி 1:14-15 'கடவுளின் நற்செய்தியைப் பறைசாற்றிக் கொண்டே இயேசு கலிலேயாவிற்கு வந்தார். "காலம் நிறைவேறிவிட்டது. இறையாட்சி நெருங்கி வந்து விட்டது; மனம் மாறி நற்செய்தியை நம்புங்கள்" என்று அவர் கூறினார்.' அதை இந்த உலகில் நிறுவினார். :* போன்சியு பிலாத்துவின் அதிகாரத்தில், நமது பாவங்களுக்கு பரிகாரமாக இயேசு சிலுவையில் தன்னையே பலியாக கையளித்தார்.எபிரேயர் (நூல்) 10:10 'இயேசு கிறிஸ்து ஒரே ஒரு முறை தம் உடலைப் பலியாகச் செலுத்தியதின் மூலம் நாம் தூயவராக்கப்பட்டிருக்கிறோம்.' :* இறந்த மூன்றாம் நாளில், மீண்டும் இயேசுவின் உயிர்த்தெழுதல்திருத்தூதர் பணிகள் (நூல்) 10:40 'கடவுள் இயேசுவை மூன்றாம் நாள் உயிரோடு எழுப்பிக் காட்சி அளிக்கச் செய்தார்.' அவர் விண்ணகம் சென்று தந்தையாம் கடவுள் வலது பக்கத்தில் வீற்றிருக்கிறார்.மாற்கு நற்செய்தி 16:19 'இவ்வாறு அவர்களோடு பேசிய பின்பு ஆண்டவர் இயேசு விண்ணேற்றமடைந்து கடவுளின் வலப்புறம் அமர்ந்தார்.' :* அவர் அங்கிருந்து தூய ஆவியை அனுப்பி,திருத்தூதர் பணிகள் (நூல்) 2:1-4 'பெந்தக்கோஸ்து என்னும் நாள் வந்தபோது சீடர்கள் எல்லாரும் ஒரே இடத்தில் கூடியிருந்தார்கள். திடீரென்று கொடுங்காற்று வீசுவது போன்று ஓர் இரைச்சல் வானத்திலிருந்து உண்டாகி, அவர்கள் அமர்திருந்த வீடு முழுவதும் ஒலித்தது. மேலும் நெருப்புப்போன்ற பிளவுற்ற நாவுகள் ஒவ்வொருவர் மேலும் வந்து அமர்ந்ததை அவர்கள் கண்டார்கள். அவர்கள் அனைவரும் தூய ஆவியால் ஆட்கொள்ளப்பட்டனர். தூய ஆவியின் தூண்டுதலால் அவர்கள் ஒவ்வொருவரும் வெவ்வேறான மொழிகளில் பேசத்தொடங்கினார்கள்.' தனது சீடர்கள் வழியாக இறையரசு இயக்கமாக திருச்சபையை நிறுவினார். :* இயேசு கிறிஸ்து பற்றிய நற்செய்தியைப் பறைசாற்றி, இறையரசை உலகெங்கும் நிறுவுவதே திருச்சபையின் பணியாகும்.மாற்கு நற்செய்தி 16:15-16 'இயேசு அவர்களை நோக்கி, "உலகெங்கும் சென்று படைப்பிற்கெல்லாம் நற்செய்தியைப் பறைசாற்றுங்கள். நம்பிக்கைகொண்டு திருமுழுக்குப் பெறுவோர் மீட்புப் பெறுவர்; நம்பிக்கையற்றவரோ தண்டனைத் தீர்ப்புப் பெறுவர்" என்று கூறினார்.' :* உலகம் முடியும் நாளில், இயேசு விண்ணகத்தில் இருந்து மாட்சியுடன் இறங்கி வந்து மக்கள் அனைவருக்கும் தீர்ப்பு வழங்குவார்.லூக்கா நற்செய்தி 21:27 'அப்போது மிகுந்த வல்லமையோடும் மாட்சியோடும் இயேசு கிறிஸ்து மேகங்கள் மீது வருவதை அவர்கள் காண்பார்கள்.' :* இறுதியில் புதிய விண்ணகம், புதிய மண்ணகமும் தோன்றும்;திருவெளிப்பாடு (நூல்) 21:1 'நான் புதியதொரு விண்ணகத்தையும் புதியதொரு மண்ணகத்தையும் கண்டேன். முன்பு இருந்த விண்ணகமும் மண்ணகமும் மறைந்துவிட்டன.' மரணமில்லாத நிலை வாழ்வு தொடங்கும்.மத்தேயு நற்செய்தி 25:46 'பாவிகள் முடிவில்லாத் தண்டனை அடையவும் நேர்மையாளர்கள் நிலை வாழ்வு பெறவும் செல்வார்கள்.'